Gallion

Gallion (fra fransk galion, avledet av gammelfransk galie, galée, «galei»)«gallion», NAOB. Sitat: «større, tremastet krigsskip eller væpnet handelsfartøy; galei av mindre type»«galleon(n.)», Online Etymology Dictionary er et tre- eller firemastet krigsskip eller bevæpnet handelsskip med flere dekk og råseil. Det var kortere, bredere og med en høyere overbygning i akter enn en galei: den var kortere. Galleoner var utviklet i Spania og Portugal.Black, Jeremy (28. mars 1996): The Cambridge Illustrated Atlas of Warfare: Renaissance to Revolution, 1492-1792. Cambridge University Press. ISBN 978-0-521-47033-9; s. 16.Walton, Timothy R. (2002): The Spanish Treasure Fleets, Pineapple Press Inc, ISBN 1-56164-261-4; s. 57. 

I engelsk bruk, henviste betegnelsen gallion spesielt om spanske kongelige skatteskip eller den spanske regjeringens krigsskip som eskorterte private handelsskip i gulltransporten fra Sør-Amerika. De ble først brukt som væpnede frakteskip av europeere fra 1500- til 1700-tallet i seilskutetida, og de var de viktigste fartøyene som ble utarbeidet for bruk som krigsskip fram til de anglo-nederlandske krigene på midten av 1600-tallet.Lane, Kris E. (1998): Pillaging the Empire: Piracy in the Americas 1500–1750. M. E. Sharpe. 

På 1500-tallet begynte gallionen å erstatte karakken som den viktigste sjøgående fartøystypen, og var således en videreutvikling av karakken, men uten dennes høye overbygg forut og med lavere overbygg akterut. Den som utmerket seg med sine lave, slanke linjer og sin bakk, der karakken hadde et utbygd forkastell. Gallionen hadde et langt, lavt nebbhode som minner om galeiens stevn, men uten batteriet av fremoverskytende kanoner som kjennetegner samtidige krigsgaleier. På sett og vis angir dette at gallionen var bygd for å være mye raskere enn karakken, og den var lettere og slankere og et langt bedre sjøgående skip. Slike skip spilte en viktig rolle i handelen på 1500- og 1600-tallet og ble ofte tatt i bruk som hjelpefartøy for marinen – de var faktisk bærebjelken i konkurrerende flåter gjennom mesteparten av de 150 årene av oppdagelsestiden – før de anglo-nederlandske krigene gjorde spesialbygde krigsskip dominerende til sjøs i resten av seilskutetiden.

 Terminologi 
Ordet galleon har hatt forskjellige betydninger på ulike tidspunkt i historien og i forskjellige regioner. Begrepet antas å stamme fra gallioni (alternativt galeanni),Grenier (2007), s. 16 venetianske fartøy som ble rodd opp elver på 1400-tallet. Galleonene fra 1500- og 1600-tallet var fullt utviklede seilskip.Phillips (1994), s. 98–99. Dette beskrivende navnet ble brukt særlig i Spania, Portugal og Venezia. Imidlertid kan man for eksempel finne inkonsekvens i bruken av «galleon» av notarene som jobbet i den baskiske regionen Baskerland med skipsbyggere i nordlige Spania. Selv om de fleste skipene fra denne regionen var naoer, var noen galeoner, men de to begrepene kan finnes inkonsekvent brukt som om de var vekslende og ombyttes av noen av skribentene av dokumentene i de samtidige arkivene.Grenier (2007), s. 14-16

Det antas at sjømennene i Baskerland var klare over forskjellene mellom en nao og en galeón, men hva disse kjennetegnene var, er ikke åpenbart for moderne historikere. Det har blitt framsatt en hypotese om at forskjellene ligger mer i formen på undervannsskroget – noe som ikke kan sees i samtidige illustrasjoner.

Den terminologiske inkonsekvensen av baskiskbygde skip fortsetter inn i dag. Utenfor den kanadiske landsbyen Red Bay i provinsen Labrador var et viktig baskisk hvalfangstområde. Flere hvalfangstskip, både store galleoner og små chalupaer, sank der. Oppdagelsen deres førte til at Red Bay ble utnevnt til UNESCOs verdensarvsted i 2013. Labrador town of Red Bay gets World Heritage Site status, Cbc.ca 2013. Et av disse vrakene har arkivforskning på det 
har med rimelig sikkerhet identifisert at dette skipet var «San Juan» fra Pasaia som sank i 1565. Skipet er beskrevet 26 ganger i seks forskjellige samtidige dokumenter med minst tre forskjellige forfattere som en nao, og ikke én gang som en galeón. Arkeologisk arbeid som er publisert om vraket omtaler imidlertid gjentatte ganger dette skipet som en galleon.Grenier (2007), s. 15, 114, 216.Adams (2013), s. 83.

Utenfor den iberiske halvøy ble begrepet «galleon» ikke ofte brukt. For eksempel, selv om engelske skipsbyggere utvilsomt bygde galleon-lignende fartøy, omtalte de dem ganske enkelt som «skip». I dagens bruk omtales disse typene som galleoner, og begrepet «race-built galleon» brukes om de med lavere øvre deler som rigg, master, og seil.Adams (2013), s. 115.Phillips (1994), s. 106. I Holland var en «pinnas» et galleon-lignende skip, og i Østersjøen ble «kravel» brukt (et begrep knyttet til deres kravellbygging).Adams (2013), s. 114.«Research project: Kravel project: The survey and recording of an early sixteenth century wreck in the Baltic», Southampton Marine and Maritime Institute, Universitetet i Southampton

 Referanser 

 Litteratur 
 Adams, Jonathan (2013): A maritime archaeology of ships: innovation and social change in medieval and early modern Europe (1. utg.). Oxford, UK: Oxbow Books. ISBN 9781842172971.
 Grenier, Robert (2007): The Underwater Archaeology of Red Bay. Vol. 3: The 24M Hull. Ottawa: Parks Canada. ISBN 9780660196527.
 Humble, R.; Bergin, M. (1993): A 16th century galleon, Inside story series, Hemel Hempstead : Simon & Schuster, ISBN 0-7500-1339-7.
 Kirsch, P. (1990): The Galleon: the great ships of the Armada era, London : Conway Maritime, ISBN 0-85177-546-2.
 Phillips, Carla Rahn (1994): "The Caravel and the Galleon", Gardiner, Robert; Unger, Richard W., red.: Cogs, Caravels and Galleons : the sailing ship, 1000-1650. London: Conway Maritime Press. ISBN 0851775608.
 Rutland, J. (1988): A galleon, 2. rev. utg., London : Kingfisher, ISBN 0-86272-327-2.

 Eksterne lenker 

 Galleon, World History Encyclopedia
 the wreck of the San José, 1708, Royal Geographical Society of South Australia
 The Development of the Full-Rigged Ship From the Carrack to the Full-Rigger, Greatgridlock.net

Kategori:Skip
Kategori:Artikler i sjøfart-prosjektet